[{"text_idx": "#000000", "text": "16. mail 2021 kutsus Issand siit maailmast a\u0308ra arhimandriit Gennadi Kruz\u030ckovi."}, {"text_idx": "#000003", "text": "Hea Jumal andis isa Gennadile kaks talenti \u2013 jutluste pidamise anni ja pihi vastuvo\u0303tmise anni. Esimese u\u0308le oli ta o\u0303nnelik, valmistas oma jutlusi ro\u0303o\u0303muga ette ja pidas neid lihtsate, ko\u0303igile arusaadavate vestluste vormis, mis ometi po\u0303hinesid pu\u0308hadel kirjadel ja pu\u0308hade isade o\u0303petustel. Ta ra\u0308a\u0308kis peast, o\u0303igemini su\u0308damest, paberile kirjapandud teksti kasutamata. Teine and, oskus pihti vastu vo\u0303tta, oli talle pigem koormaks, ristiks, mida ta alandliku meelega kandis. Pidanud ise korduvalt Issanda ka\u0308est andeks paluma, o\u0303ppis ta ka\u0308ima Jeesuse so\u0303na ja\u0308rgi ja andma patustanutele tingimusteta andeks \u201ekas vo\u0303i seitseku\u0308mmend seitse korda\u201c (Mt 18:22)."}, {"text_idx": "#000004", "text": "Kauaaegne teenimine jumalavastase vo\u0303imu tagakiusamise ahistuses andis isa Gennadile vaimuliku kogemuse, et need, kes tulevad usuvaenuliku ja vo\u0303rgutava maailma kiuste ja paluvad osa saada pu\u0308hast ristimise salasusest, on selgelt saanud osa jumalikust armust ja valitud igavese elu jaoks ning seepa\u0308rast ei ole vajalik ristimist edasi lu\u0308kata katehheesi la\u0308bimiseni vo\u0303i no\u0303uda na\u0308iteks usutunnistuse ja Meie Isa palve peast oskamist. Sel teemal oli tal mitmel korral lahkarvamusi pu\u0308hitsuselt nooremate no\u0303udlike preestritega."}, {"text_idx": "#000005", "text": "Viimati teenis isa Gennadi jumalikku liturgiat pu\u0308hal ja helgel Kristuse u\u0308lesto\u0303usmise paasapu\u0308hal, pa\u0308rast seda hakkas tema tervis u\u0308ha enam halvenema. 13. mail viidi ta haiglasse, kus ta arstide jo\u0303upingutustele vaatamata salvitootjate naiste pu\u0308hapa\u0308eva varahommikul kell 6.45 surmaunne uinus, sest no\u0303nda oli Issanda hea tahtmine vo\u0303tta oma eakas teenija u\u0308lesto\u0303usmise pa\u0308eval a\u0308ra Enese juurde."}, {"text_idx": "#000006", "text": "Anna, Issand, igavest rahu oma o\u0303ndsasti uinunud sulasele arhimandriit Gennadile ja lase temast ja\u0308a\u0308da igavene ma\u0308lestus!"}, {"text_idx": "#000007", "text": "Ku\u0308simused ja vastused o\u0303igeusu o\u0303petuse ja kommete kohta"}]